In seker die mees beproewende tyd in die Afrikanervolk se geskiedenis, word daar van die felste aanslae op sy godsdiens, sy kultuur, sy taal, sy beleid, sy lewens-en-wêreldbeskouing en ook op sy fisiese lewe gemaak!
In ’n tyd waar die Afrikaner deur verraad sy land ontneem is en die hele volk in ’n toestand van verskeurdheid en wantroue, die vertroosting, bemoediging en versterking vanuit sy kerke, kultuurorganisasies, geskiedskrywers, onderwysers en volksleiers behoort te ontvang, kry hy hoofsaaklik belediging, beskuldiging en benadeling as troos vir sy verwonding! As daar enigiets positiefs daaruit moet voortkom, dan is dit ’n beter begrip van die Bybelse stelling dat die Satan die vader van die leuen is en dat hy hom sal voordoen as ’n engel van die lig en selfs op die troon gaan sit asof hy God is.